**Обавештење за студенте основних академских студија реуписане у академској 2023/2024. години о начину похађања наставе и испуњавању предиспитних обавеза у академској 2023/2024.**

 Обавештавамо студенте који су у академској 2023/2024. обавили реупис или ће га обавити до задатог рока, 28. 12. 2023. године, на који начин ће бити омогућено похађање наставе пријављених предмета за слушање и полагање у овој академској години као и испуњавање предиспитних обавеза и полагање испита у академској 2023/2024. години:

* За предмете за које постоји делимична или потпуна подударност у садржају у старим наставним плановима и у новим наставним плановима, а за које је студент испунио предиспитне обавезе биће омогућена пријава и полагање испита од јануарско-фебруарског испитног рока у 2023/2024. години.
* За предмете за које постоји делимична или потпуна подударност у садржају у старим наставним плановима и у новим наставним плановима, а за које студент није испунио предиспитне обавезе биће омогућено остваривање предиспитних обавеза до почетка пријаве испита за априлски испитни рок 8. 04. 2024. године, а пријава и полагање испита од априлског испитног рока 2024. године.
* За нове предмете из **зимског** семестра 1. (прве), 2. (друге), 3. (треће) и 4. (четврте) године студија којих нема у старим наставним плановима, који су студенту решењем о одобравању поновног статуса студента у 2023/2024. утврђени као разлика коју је студент дужан да положи и које је студент пријавио за слушање и полагање у 2023/2024. години биће омогућено да, у складу са структуром и садржајем предмета, испуни предиспитне обавезе у договору са предметним наставником до почетка пријаве испита за априлски испитни рок 8. 04. 2023. године, а пријава и полагање испита од априлског испитног рока 2024. године.
* За нове предмете из **летњег** семестра 1. (прве), 2. (друге) и 3. (треће) године студија којих нема у старим наставним плановима, који су студенту решењем о одобравању поновног статуса студента у 2023/2024. утврђени као разлика коју је студент дужан да положи и које је студент пријавио за слушање и полагање у 2023/2024. години упућујемо студенте на распоред часова за летњи семестар 2023/2024. и консултације са предметним наставницима.
* За нове предмете из **летњег** семестра 4. (четврте) године студија којих нема у старим наставним плановима, који су студенту решењем о одобравању поновног статуса студента у 2023/2024. утврђени као разлика коју је студент дужан да положи и које је студент пријавио за слушање и полагање у 2023/2024. години биће омогућено да, у складу са структуром и садржајем предмета, испуне предиспитне обавезе у договору са предметним наставником до почетка пријаве испита за јунски испитни рок 27. 05. 2023. године, а пријава и полагање испита од јунског испитног рока 2024. године.

 Услови похађања наставе и испуњавања предиспитних обавеза из овог обавештења примењују се у академској 2023/2024. години. Неиспуњавањем предиспитних обавеза и/или поновним уписивањем предмета у академској 2024/2025. обавезе студената у реупису и рокови за њихово испуњавање биће дефинисани силабусом предмета на почетку школске године који важи за све уписане студенте.

Почетком јануара, након завршеног уписа студената у рупису, биће организован састанак са свим заинтересованим студентима из реуписа. Датум и време састанка биће објављени након празника.